b'\n_START_ARTICLE_\nAntun Katan\xc4\x8di\xc4\x87\n_START_PARAGRAPH_\nAntun Katan\xc4\x8di\xc4\x87 (Subotica, 1919. - 2004.) je bio poznati gimnasti\xc4\x8dar iz Subotice, dr\xc5\xbeavni reprezentativac.\n_START_SECTION_\n\xc5\xbdivotopis\n_START_PARAGRAPH_\nRodio se u Subotici. Imao je dvije sestre. Nakon \xc5\xa1to je zavr\xc5\xa1io 1. razred nastave na srpskom, ostavio je obitelj, oti\xc5\xa1ao je u Filopovo i Karavukovo kod Nijemaca gdje se \xc5\xa1kolovao na njema\xc4\x8dkom. To je ostavilo traga u njegovom mentalitetu, jer je prema njema\xc4\x8dkim uzorima disciplinu i rad. Nakon \xc5\xa1kolovanja kod njema\xc4\x8dkih obitelji vratio se u roditeljski dom, a zbog te\xc5\xa1kim materijalnih prilika oti\xc5\xa1ao je izu\xc4\x8diti zanat._NEWLINE_Zanimanje za \xc5\xa1port pokazao je jo\xc5\xa1 u djetinjstvu. Osobito su ga privla\xc4\x8dili nogomet i gimnastika. Odu\xc5\xa1evljavao se tjelesnom razvijeno\xc5\xa1\xc4\x87u i okretno\xc5\xa1\xc4\x87u vje\xc5\xbeba\xc4\x8da. Stoga je i poslije \xc5\xa1kole te poslije poslije prakse trenirao. Ni desetosatna praksa nije ga zaustavila, pa je trenirao u kasnijim ve\xc4\x8dernjim satima._NEWLINE_Zbog dobrog rada i rezultata, napredovao je u Sokolu Kraljevine Jugoslavije te je postao vodnikom odjela. Sudjelovao je na raznin natjecanjima, no u tome je imao problema zbog zavisti \xc4\x8dlanova uprave sokolskog dru\xc5\xa1tva koji su bili iz vi\xc5\xa1ih dru\xc5\xa1tvenih slojeva. Nije mogao biti progla\xc5\xa1en najboljim, jer bi to zna\xc4\x8dilo da pobijedi netko iz ni\xc5\xbeih slojeva, neki radnik. To ga nije zaustavilo, nego je nastavio pokazivati znanje._NEWLINE_Zavr\xc5\xa1io je na u\xc4\x8ditelja op\xc4\x87e tjelovje\xc5\xbebe. Bio je poznati gimnasti\xc4\x8dar u doba Kraljevine Jugoslavije. Natjecao se na sokolskim natjecanjima. Sudjelovao je na Sokolskom sletu u Subotici 1936. godine. Bio je na pripremama za Sveslovenski slet u Pragu 1938. godine, ali nije sudjelovao jer na kojem nije sudjelovao jer nije imao dovoljno novaca._NEWLINE_Sudjelovao je na velikom natjecanju do\xc4\x8dekao je 1939., na sokolskom sletu u Sofiji. U me\xc4\x91uvremenu se polovicom sljede\xc4\x87e godine zaposlio kao u\xc4\x8ditelj tjelesnog odgoja u osnovnoj \xc5\xa1koli. Potom je uslijedila vojna obveza. \xc4\x8casnik je uo\xc4\x8dio njegovu vje\xc5\xa1tinu pri vje\xc5\xbebama te ga je zato odredio neka vje\xc5\xbeba ispred stroja s ostalilm vojnicima. To mu je omogu\xc4\x87ilo povlasticu vje\xc5\xbebati u lokalnoj sokolani te se natjecati. Zadnji se put uo\xc4\x8di rata natjecao na me\xc4\x91u\xc5\xbeupskom natjecanju sokola u Beogradu koje se odr\xc5\xbealo, 16. o\xc5\xbeujka 1941. godine._NEWLINE_Poslije rata nastavio je s gimnastikom. Bio je \xc4\x8dlan gimnasti\xc4\x8darskog dru\xc5\xa1tva Partizan iz Subotice. Natjecao se na svjetskom prvenstvu 1950. godine i zauzeo 43. mjesto._NEWLINE_Natjecao se i u veteranskim kategorijama i u dubokoj starosti. Natjecao se u petoboju 2000. godine na 13. Svesokolskom sletu u Pragu i osvojio zlatno odli\xc4\x8dje. Godinu poslije sudjelovao je u u Beogradu vje\xc5\xbebovnom programu prigodom posve\xc4\x87enja sokolskih zastava te 2003. godine u Novom Sadu na gimnasti\xc4\x8dkim susretima.'